title: Priz lennegezh Kuzul an Norzh
text: Priz lennegezh Kuzul an Norzh a zo ur priz lennegel a vez roet da enoriñ un oberenn lennegel bet skrivet en unan eus yezhoù Europa an Norzh, hag a zo «a live uhel a-fet lennegezh hag arz». Krouet oa bet e 1962, ha roet e vez bep bloaz. An hini a ya ar priz gantañ a dap 350 000 kurunenn danat. Dibabet e vez etre meur a rumm lennegezh : romantoù, danevelloù, pezhioù-c'hoari, dastumadoù barzhonegoù, arnodadennoù pe oberennoù all bet embannet evit ar wech kentañ dindan ar 4 bloavezh a-raok ma vefe roet ar priz, pe dindan an 2 vloavezh a-raok ma'z int skridoù danek, norvegek, pe svedek.
  
  Dibabet eo al loread gant ur c'huzul degemeret gant Kuzul an Norzh. Er c'huzul ez eus 10 ezel : 2 eus Danmark, 2 eus Finland, 2 eus Island, 2 eus Norvegia ha 2 eus Sveden. Peurliesañ ez int arbennigourien war lennegezh o bro orin hag ivez war hini ar broioù amezek. Ouzhpenn an izili-pad e c'hall ar c'huzul tuta izili ouzhpenn ma vez anvet oberennoù eus inizi Faero, Greunland pe eus tachenn ar yezhoù samiek. Ouzhpenn an argant a vez roet e fell da izili ar c'huzul e vefe « sachet evezh an dud war lennegezh ar broioù amezek hag ivez war al liammoù sevenadurel etre broioù a Norzh ».
  
  Izili ar c'huzul e 2009  
  Sven Holm (Danmark), skrivagner danevelloù, romantoù, pezhioù-c'hoari ha barzhonegoù.
  Marianne Ping Huang (Danmark), e penn Rann studioù an arz hag ar sevenadur, Skol-veur Kopenhagen.
  Bergur Djurhuus Hansen (inizi Faero)
  Timo Hämäläinen (Finland)
  Peter Mickwitz (Finland), barzh, troer, hag arnodadenner svedek.
  Soffía Auður Birgisdóttir (Island), kelennerez lennegezh Island ha kelennadur lennegel, skol-veur Island.  
  Aðalsteinn Ásberg Sigurðsson (Island), skrivagner sonerezh, barzh ha skrivagner levrioù evit ar vugale. 
  Erik Bjerck Hagen (Norvegia), kelenner kelennadur lennegel, skol-veur Bergen.
  Trude Marstein (Norvegia), skrivagner romantoù, aet gantañ Priz Lennegezh burutellerien Norvegia.
  Anna Hallberg (Sveden), barzhez ha burutellerez.
  Robert Kangas (Sveden), skrivagner romantoù svedek-finnek.
  Sámi Girječálliid Searvi (Sveden), kevredigezh skrivagnerien faltazi Association of samiek.
  
  Loreidi 
  
  Roll loreidi ar priz:
  
  Notennoù
  
  Liammoù diavaez 
  Diwar-benn ar Priz
  Roll al loreidi
  
  Prizioù lennegel
  Lennegezh